# Bory-vár

### A Wikipédiából, a szabad lexikonból.

A Bory-vár a bejárat felől

A Bory-vár egy különleges, változó művészi szinvonalú épületcsoport, amelyet Bory Jenő (1879–1959) építész, szobrász és díszített Székesfehérvárott. 1923-től nagyjából 40 éven át épült. Ma múzeum.

Bory, a tervező építész volt az építésvezető, a pallér, a kőműves is. A vár kazamatájától a kilátótornyokig 30 méter a magassága. Hét torony, harminc kisebb-nagyobb helyiség, köztük három műterem, mindenütt szobrok, képek, régiségek, műtárgyak.

A vár százoszlopos udvarának körbefutó folyosóin a magyar történelem nagy alakjai, hősök, dalnokok és királyok sorakoznak Álmos ősvezértől Tinódy Lantos Sebestyénig.

A Bory és felesége, Komócsin Ilona (mindketten Székely Bertalan-tanítványok), Klára leánya (Glatz-tanítvány) képei és szobrai mellett a következők alkotásaival találkozhatunk a várban: Székely Bertalan, Klarovszky Bertalan, Kőrösfőy Kriesch Aladár, Csók István, László Fülöp, Márk Lajos, Bosznay István, Szüle Péter, Márton Ferenc, Iványi Grünwald Béla, Haranghy Jenő, Fadrusz János, Zala György, Stróbl Alajos, Ligeti Miklós, Dankó János stb. A Bory-vár „kivonatos” tárgymutatója majdnem 400 művet sorol fel, de több ezer is van ott.

Bory a váron kívül az ikervári Batthyány-szobor, az eszterházai Haydn-emlékmű, a kaposvári Madonna, számos síremlék és hősi szobor alkotója.

## [szerkesztés] Külső hivatkozás

- A Bory-vár honlapja

A lap eredeti címe "http://hu.wikipedia.org../../../b/o/r/Bory-v%C3%A1r.html"

Kategóriák: Magyarország építményei | Székesfehérvár | Magyarország múzeumai

##### Views

- Szócikk
- Vitalap
- Aktuális változat

##### Keresés